Keskustelu:Ammatilliset tutkinnot

message: Parempi nimi artikkelille voisi olla Ammatillinen koulutus. --Cuprum 26. huhtikuuta 2008 kello 12.36 (UTC)

message: Tässäkin artikkelissa on vanhaa tietoa. Oikean tiedon mukaan:
Pelkästään alempaan korkeakoulututkintoon tai sekä alempaan että ylempään korkeakoulututkintoon johtaviin opintoihin voidaan ottaa opiskelijaksi henkilö, joka on suorittanut:
1) ylioppilastutkinnon järjestämisestä annetussa laissa (672/2005) tarkoitetun tutkinnon;
2) vähintään kolmivuotisen ammatillisen perustutkinnon tai sitä vastaavat aikaisemmat opinnot;
3) ammatillisesta aikuiskoulutuksesta annetussa laissa (631/1998) tarkoitetun ammatillisen perustutkinnon, ammattitutkinnon, erikoisammattitutkinnon tai niitä vastaavan aikaisemman tutkinnon; taikka
4) ulkomaisen koulutuksen, joka asianomaisessa maassa antaa kelpoisuuden vastaaviin korkeakouluopintoihin.
(Lähde: Yliopistolaki) Kommentin jätti 84.249.76.136 (keskustelu – muokkaukset) 7.1.2010 kello 12.39
Miksi Wikipediaan tehdään päivityksiä, jotka ovat erilaisia kuin lakiin tehdyt päivitykset? KAIKKI ammatilliset tutkinnot antavat mahdollisuuden yliopisto-opintoihin 1.1.2010 uudistuneen yliopistolain mukaan, mikä voisi olla ihan hyvä tarkastaa myös niiden, joiden tekemät muokkaukset hyväksytään Wikipedian nimellä kulkevaan tietosanakirja- nimitystä väärentelevään tiedostoon.Kommentin jätti 212.50.197.56 (keskustelu – muokkaukset) 
replies: text: Olet valitettavasti väärässä. Yliopistolain 37§:n mukaan vain vähintään kolmivuotiset ammatilliset perustutkinnot tuovat korkeakoulukelpoisuuden. Lisäksi ammattitutkinnot ja erikoisammattitutkinnot antavat korkeakoulukelpoisuuden. Vanhat kaksi- ja yksivuotiset tutkinnot eivät tuo edelleenkään korkeakoulukelpoisuutta. --M. Porcius Cato 26. tammikuuta 2010 kello 20.41 (EET)
replies: text: :"Pelkästään alempaan korkeakoulututkintoon tai sekä alempaan että ylempään korkeakoulututkintoon johtaviin opintoihin voidaan ottaa opiskelijaksi henkilö, joka on suorittanut:

text: :1) ylioppilastutkinnon järjestämisestä annetussa laissa (672/2005) tarkoitetun tutkinnon;

text: :2) vähintään kolmivuotisen ammatillisen perustutkinnon tai sitä vastaavat aikaisemmat opinnot;

text: :3) ammatillisesta aikuiskoulutuksesta annetussa laissa (631/1998) tarkoitetun ammatillisen perustutkinnon, ammattitutkinnon, erikoisammattitutkinnon tai niitä vastaavan aikaisemman tutkinnon; taikka

text: :4) ulkomaisen koulutuksen, joka asianomaisessa maassa antaa kelpoisuuden vastaaviin korkeakouluopintoihin."

text: :Tämä on suoraa lainausta Yliopistolaista. Joko Porcius tai laki on väärässä, en minä sitä lainatessani. Jos selkeän lakitekstin ymmärtäminen on niin vaikeaa,asiaa voi tiedustella esimerkiksi opetusministeriöstä. Mutta näyttää siltä, että Wikipedia on vielä kaukana mainostamastaan LUOTETTAVASTA TIETOLÄHTEESTÄ.Kommentin jätti  84.249.76.136 (keskustelu  – muokkaukset)
replies: text: ::Katsohan, nyt puhutaan kohdasta 2). Jos luet sen tarkkaan, näet termin "vähintään kolmivuotisen ammatillisen perustutkinnon". Tämä tarkoittaa kaikkia nykyisiä tutkintoja, sillä kaksi- ja yksivuotisia tutkintoja ei enää voi suorittaa. "Vastaavat aikaisemmat opinnot" tarkoittaa aiempia vähintään kolmivuotisia ammattikouluopintoja, jotka eivät muodollisesti ole "ammatillisia perustutkintoja". Sama koskee kohtaa 3). Siinä luetellaan kaikki nykyisin mahdolliset tutkintomuodot ja viitataan aiempiin vastaavantasoisiin koulutuksiin. Sen sijaan lyhyitä tutkintoja ei mainita. Olemme siis täysin samaa mieltä, että kaikki nykyiset ammattitutkinnot ja perustutkinnot antavat korkeakoulukelpoisuuden. Sen sijaan laissa ei sanota, että aiemmat vuoden tai kahden mittaiset tutkinnot antaisivat korkeakoulukelpoisuuden. --M. Porcius Cato 5. helmikuuta 2010 kello 19.27 (EET)
thread_title: Jatkokoulutusmahdollisuudet